open-index/open-wikipedia-markdown huggingface dataset:
Anne Boleyn

**Anne Boleyn** (1501 või 1507 – 19. mai 1536) oli Inglismaa kuninganna. Ta oli Henry VIII teine abikaasa ja kuninganna Elizabeth I ema.

Anne oli Wiltshire'i ja Ormondi krahvi ning Rochforti vikondi Thomas Boleyni (u 1477–1539) ja Elizabeth Howardi (u 1480–1538) tütar. Tema emapoolne vanaisa oli mõjuvõimas Inglise väejuht ja riigimees Thomas Howard, teine Norfolki hertsog. Anne'i vanem õde Mary Boleyn oli nii Prantsusmaa kuninga François I kui ka Henry VIII armuke, viimast küll lühikest aega.

Anne kasvas oma õega sarnaselt üles Prantsuse õukonnas ning omandas seetõttu hea prantsuse keele. Erinevalt oma õest, kel oli õukonnas kahtlane kuulsus, kuna ta oli maganud lisaks kuningale ka suure osa õukondlastega, oli Anne üsna kombekas ja tagasihoidlik.

Henry VIII esimene abikaasa oli Aragóni Katariina. Henry laskis selle abielu 1533. aastal tühistada, kuna naine polnud talle poega sünnitanud ega viimase 15 aasta jooksul rasestunud. Kuningapaaril oli tütar, kellest hiljem sai kuninganna Mary I. Samal aastal abiellus Henry VIII Anne Boleyniga.

Henry VIII abielu Anne'iga, nagu ka viimase hukkamine, oli osa keerulisest Inglise reformatsioonist. Anne oli tuline kirikureformide pooldaja. Tema poliitiline mõju õukonnas oli väga suur. Teda on isegi peetud kõige mõjukamaks ja tähtsamaks Inglise kuningannaks.

Abielust sündis neli last. 7. septembril 1533 sündis tütar, kellest hiljem sai kuninganna Elizabeth I. Järgmise aasta augustis või septembris sündis poeg Henry, kes suri samal päeval. 1535 oli Anne'il nurisünnitus ja tema laps (poeg) suri. 29. jaanuaril sündis surnud poeg ja rohkem ta lapsi ei saanud. Elizabeth ei abiellunud kunagi ja tal polnud lapsi, niisiis suri Anne'i sugu temaga välja.

Anne'il raiuti pea maha; teda süüdistati riigireetmises, seksuaalses väärteos ja abieluvälises suhtes. Karistuseks oli määratud elusast peast põletamine, kuid valitseja oli suuremeelne, asendades põletamise pea maharaiumisega mõõga läbi. Seevastu naise väidetaval armukesel raiuti pea maha kirvega. Arvatakse, et need süüdistused olid Henry VIII poolt provotseeritud. Hiljem on teda nimetatud märtriks, eriti pärast John Foxe'i martüroloogiumit.

Juba samal aastal abiellus Henry kolmandat korda. Kolmas abikaasa Jane Seymour sünnitas Henryle ainsa poja, kellest sai kuningas Edward VI, ja suri ise kaks nädalat hiljem.

Henry VIII viies abikaasa oli Anne'i ema vennatütar Catherine Howard, kes samuti hukati süüdistuste tõttu abielurikkumises.

Anne Boleyni elust on kirjutatud romaane, näidendeid, teledraamasid jne. Eesti keeles on ilmunud neist näiteks Hilary Manteli romaan "Aeg äratada surnud" (Pegasus 2014).

## Sugupuu

## Välislingid
Baltikum – õppimata õppetunnid

**"Baltikum – õppimata õppetunnid"** (vene *Прибалтика. Невыученные уроки*) on 2007. aastal valminud Venemaa propagandafilm.

Filmi režissöör ja stsenaariumi autor on Vadim Gassanov.

## Välislingid
* Venemaal valmis järjekordne baltivastane propagandafilm, 28. mai 2007, epl.ee
* Невыученные уроки. Прибалтика.  Видео, Телеканал "РОССИЯ"
* Невыученные уроки Прибалтики или что же на самом деле случилось летом 1940 года. Балтийское обозрение, 11. juuli 2011
Hassavjurt

**Hassavjurt** on linn Venemaal Dagestani Vabariigis. Asub Tšetšeenia piiri lähedal.

## Ajalugu
Asutatud 1846. aastal. Linnaõigused sai 1931. aastal.

1996. aasta augustis sõlmiti linnas lahingutegevuse peatamise lepped tšetšeeni iseseisvuslaste ja Venemaa föderaalvõimu esindajate vahel.

Linnas elab palju tšetšeeni põgenikke.

## Viited
Rudolf Lepvalts

**Rudolf Lepvalts** (7. aprill 1906 Tartu – 1. juuni 1978 Paris, Maine'i osariik) oli eesti maalikunstnik.

## Elukäik
Rudolf sündis majaomanik Jaan Lepvaltsi peres kolmanda pojana. Sai alghariduse Tartus. 

Ta elas aastast 1924 vaheldumisi Pariisis, kus õppis mitmes ateljees, ning Eestis. Täiendas end 1926–1927 Pallases ja esines näitustel 1925–1932. Kunstniku edasine elukäik ei jäänud siiski seotuks Eestiga. Pärast Viini, Berliini ja Pariisi viis ta tee vendade juurde Paraguaysse ja sealt peatselt Argentinasse, kus ta tegutses arhitekti, filmimehe ja maalijana. Peagi alanud sõja tõttu Euroopas tuli kunstnikul jääda Lõuna-Ameerikasse.  

Tema tähetund saabus 1951, kui Argentina petrooleumisündikaadi juhtidel tekkis idee tellida Olivoze lossi koosolekutesaali diktaator Juan Peróni abikaasa Eva portree. Pildi avamine oli pidulik ja rahvamass kandis eesti kunstniku kätel Eva Peróni juurde. Kunstnik meenutab: "Õnnest säraval näol pigistas Eva mu kätt ja suudles mind. Maali eest maksti mulle 6000 dollarit ja päev hiljem teatati, et Eva Peron soovib veel 20 niisugust pilti." 

Pärast 1955. aasta riigipööret Peron kukutati ja ka Rudolf Lepvalts lahkus 1961 Argentinast, asudes elama New Yorki. Ta suri 1978 Parisis (USA Maine'i osariigis), põrm tuhastati ja tuhk puistati metsa.
Tema vanemad Jaan ja Emma Lepvalts on sängitatud Raadi kalmistule Tartus.

## Looming
Tema kodumaal loodud teostest on tuntuim riigivanema tellimisel 1932 valminud "Kalevipoeg soome sepa juures" (modell Kristjan Palusalu), mis rippus Toompea lossis riigivanema esinduskorteris. Viljeles ka graafikat, seal hulgas monotüüpiat ja akvarelli.

Lepvalts on väheseid, kui mitte ainuke eestlane, keda on mainitud Ameerika kunstientsüklopeedias "Enciclopedia del Arte in America". 

## Allikad
*EKABL lk 263
*"Eesti maalikunstniku edu Paraguais", Nädala Postimees, 18. september 1933
Õngu jõgi

**Õngu jõgi** (ka *Õngu oja*) on jõgi Hiiumaal Õngu külas. Ta saab alguse küla põhjaservast Vanajõe lähedalt. Enne Mardihansu lahte suubumist läbib jõgi Õngu paisjärve.

## Välislingid
* 
*
Pihla jõgi

**Pihla jõgi** (*Pihla oja, Leesna oja, Pihlaraba kraav*) on jõgi Hiiumaal.

Pihla jõgi saab alguse Pihla rabast ja suubub Kirikulahte. Ta on 18,5 km pikk ja 72,4 km² suuruse valglaga.

## Välislingid
* 
*
Aineringe

**Aineringe** on ökosüsteemis (ja biosfääris) toimuv keemiliste elementide tsükliline liikumine läbi lagundamis- ja sünteesiprotsesside orgaaniliste ühendite koosseisust anorgaaniliste ühendite koosseisu ja tagasi. 

Aineringe liikumapanevaks jõuks on kõik organismid, kuivõrd enamik keemilisi reaktsioone ökosüsteemide aineringes toimub ensümaatiliselt, seega elusorganismide toimel. Peamisteks energiaallikateks on seejuures päikesekiirgus ja keemiliste sidemete energia. 

Biosfääri tähtsaimad aineringed on bioloogiliste makroelementide ringed – süsiniku-, lämmastiku-, fosfori-, hapniku- ja väävliringe. Samuti veeringe ja kivimiringe.

Kõik organismid ökosüsteemis nii sünteesivad keerukamaid orgaanilisi ühendeid, kasutades seejuures anorgaanilisi aineid, kui ka lagundavad orgaanilisi ühendeid lihtsamaiks, sealhulgas anorgaanilisteks aineteks. Seejuures esineb funktsioonide jaotumine organismirühmade vahel, kuivõrd ükski organism ei suuda läbi viia kõiki aineringe reaktsioone. Organismirühmadest on seejuures kõige multifunktsionaalsemad bakterid ning suhteliselt vähemaid aineringe protsesse suudavad läbi viia taimed ja loomad. 

Ökosüsteemide aineringes on süsinikuringe initsiaatoriteks autotroofsed organismid (osa baktereid ja enamik taimi), kes suudavad anorgaanilistest süsinikuühenditest valmistada orgaanilisi aineid, mida seejärel heterotroofid keerukamateks või lihtsamateks muundavad. Surnud heterotroofsed ja autotroofsed organismid muundatakse lagundavate organismide elukäigus tagasi mineraalaineiks, veeks jt aineteks, mida kasutavad nii autotroofid kui ka heterotroofid oma elutegevuses.

## Kivimiteringe

Kivimite ringkäiku looduses nimetatakse kivimiteringeks (geoloogiline aineringe). See hõlmab geoloogilist ainete liikumist Maa eri sfäärides (atmo-, hüdro-, lito- ja biosfääris) ning nende vahel.

## Vaata ka

*süsinikuringe
*lämmastikuringe
*fosforiringe
*hapnikuringe
*väävliringe
*veeringe
*ökoloogiline püramiid
*ökosüsteem
*taastuv ressurss
*toiduahel
Kameeleon (seriaal)

**"Kameeleon"** (originaalpealkiri **"The Pretender"**) on aastatel 1996–2000 toodetud USA draamasari üliintelligentsest "kameeleonist" Jarodist, kellel on võime probleemideta igasse rolli kehastuda. 

Sarja tootmise lõppedes toodeti veel kaks telefilmi, et vastata lahendamata jäänud küsimustele. Plaanitud kolmas film, mis kõik otsad lõplikult kokku seoks, pole veel siiski tehtud.

## Süžee
Jarod (Michael T. Weiss) oli lapsgeenius, kes lapsena oma vanemate käest rööviti ja kes kasvas üles salajases organisatsioonis nimega "Keskus" ("The Centre"). 

Jarod oli Keskuse katsejänes, ta oli sunnitud osalema erinevates simulatsioonides, kus pidi kehastuma erinevatesse rollidesse, lahendamaks neis olnud probleemsituatsioone. Jarod, teada saanud, et tema lahendusi müüdi kuritegelikele organisatsioonidele ning et nende tõttu on surnud tuhandeid inimesi, põgenes Keskusest. Sellest ajast peale kasutab Jarod oma geniaalsust teiste inimeste abistamiseks – olles ühel päeval arst, teisel politseinik, piloot, insener, tuletõruja või mõne muu elukutse esindaja. Samal ajal otsides infot selle kohta, kes ta on, kes on ta vanemad ja kas nad tõesti surid lennuõnnetuses, nagu talle Keskuses väideti. 

Pärast Jarodi põgenemist Keskusest määrati teda sinna tagasi tooma ms Parker, Jarodi kunagine lapsepõlvesõber Keskusest (Andrea Parker). Koos arvutigeeniusest Brootsiga (Jon Gries) ning Jarodit kasvatanud ja juhendanud psühhiaatri dr. Sidney Greeniga (Patrick Bauchau) üritavad nad Jarodit kätte saada ja Keskusse tagasi toimetada, elusalt või surnult.

Igas episoodis on peatähelepanu all Jarod ja tema järgmine ümberkehastumine. Tagaplaanil rulluvad Jarodi kaasabil lahti Keskuse koletud teod, organisatsioonisisesed intriigid ja võimuvõitlused, mis mõnikord otsustavad ka selles osalejate elu ja surma üle.

## Osatäitjad
### Peategelased
*Jarod – Michael T. Weiss / noor Jarod – Ryan Merriman
*Miss Parker – Andrea Parker / noor Miss Parker – Ashley Peldon 
*Sydney – Patrick Bauchau / noor Sydney – Alex Wexo
*Broots – Jon Gries 
*Mr. Parker – Harve Presnell 
*Mr. Lyle – James Denton
*Dr. William Raines – Richard Marcus 

### Kõrvaltegelased
*Angelo aka Timmy – Paul Dillon
*Brigitte Parker – Pamela Gidley 
*Thomas Gates -Jason Brooks 
*Magaret, Jarodi ema – Kim Myers 
*Major Charles, Jarodi isa – George Lazenby 
*Ethan Clausen, Jarodi poolvend – Tyler Christopher
*Kyle, Jarodi vend – Jeffrey Donovan
*Mr. Cox – Lenny Von Dohlen
*Sam the Sweeper – Sam Ayers 
*Willie the Sweeper – Willie Gault

## Telefilmid
Sarja tootmise lõppedes 2000. aastal jäid fännide pahameeleks paljud seriaali keskmes olnud küsimused vastuseta. Fännikampaaniate mõjul otsustas telekanal Turner Network Television (TNT) 2001. aastal toota kaks telefilmi – "The Pretender 2001" ja "The Pretender: Island of the Haunted". Plaanis oli veel ka kolmas film, aga 2009. aasta seisuga pole seda siiani, peamiselt rahalistel takistustel, tehtud.

## Välislingid
* 
* 
* 
* Pretender Fans Unite Myspace
* Fox Pretender Forum
* The Pretender DVDs website
Fromoloogia

**Fromoloogia** on juustupakietikettide kogumine.

## Välislingid
*Juustupakietikettide virtuaalmuuseum (*vene keeles*)
Hypatia

**Hypatia** (kreeka keeles Υπατία; umbes 370 pKr Aleksandria – 415 pKr Aleksandria) oli antiikaegse Egiptuse matemaatik ja filosoof.

Hypatia elu kohta on vähe teada. Ta sündis matemaatiku Theoni peres. Theon oli Aleksandria kooli õpetaja, kes oletatavasti õpetas ka oma tütart. Ei välistata ka, et Hypatiat õpetas hoopis Plutarchos Noorem. Hiljem oli Hypatia Aleksandria kooli Museioni juhataja. 

Filosoofilistelt vaadetelt oli ta uusplatoonik. Ta oli eriti mõjutatud Plotinose ja Iamblichose töödest. 

Hypatia koostas taevakehade kaardi ja leiutas hüdromeetri, mida kasutati vedelike suhtelise tiheduse kindlaksmääramiseks. Ta kirjutas ja toimetas kommentaare Diophantose, Apolloniose Pergest, Ptolemaiose ja Eukleidese teostele.

Hypatia mõrvasid ristiusu fanaatikud. Saksa kirjanikud Soldan ja Heppe on väitnud, et Hypatia oli kristlaste nõiajahi esimene ohver.

Pärast tema surma hääbus Aleksandria matemaatikakoolkond.

Hypatia tööd on meie jõudnud Küreene piiskopi Synesiose säilinud kirjadest. Paljud temale omistatavatest töödest on tõenäoliselt isaga kahasse kirjutatud. Synesios nimetas teda astrolaabi leiutajaks, aga astrolaab leiutati vähemalt sajand varem ja juba Theon oli saanud kuulsaks oma teostega astrolaabi kohta.

Temast räägib Alejandro Amenábari 2009. aasta film "Agora", kus teda kehastab Rachel Weisz. Filmis kaitses Hypatia heliotsentrilist maailmasüsteemi, mille oli leiutanud Aristarchos Samoselt.

Tema järgi on nimetatud asteroid 238 Hypatia. Samuti on tema järgi nimetatud Kuu kraater, nagu ka tema isa järgi.

## Viited
Susan Haack

**Susan Haack** (23. juuli 1945 Burnham, Inglismaa – 10. märts 2026 Miami, Florida) oli inglise filosoof, kes on andnud suure panuse loogikasse, epistemoloogiasse ja metafüüsikasse.

## Elulugu
Haack sai hariduse Oxfordis St. Hilda's College'is, kus ta õppis filosoofiat, majandusteadust ja poliitikat. Seejärel omandas ta sealsamas bakalaureusekraadi filosoofias. Doktorikraadi sai ta Cambridge'i New Hallis. 

Aastal 1971 hakkas õpetama Warwicki ülikoolis, kus ta oli 1976. aastast dotsent ja 1982. aastast professor. Aastal 1990 jätkas Haack õppejõutööd Miami ülikoolis Cooperi õppetoolis, olles kunstide ja teaduste vanemteadur ning filosoofiaprofessor.

## Teoseid
**[[Deviant Logic]]*. Cambridge University Press, 1974.
*  (Charles Sanders Peirce and Karl Popper have strikingly similar views on the propensity theory of probability and philosophy of science.)
**Philosophy of Logics*. Cambridge University Press, 1978.
**Evidence and Inquiry*. Blackwell, 1993.
**Deviant Logic, Fuzzy Logic: Beyond the Formalism*. The University of Chicago Press, 1996. (Extends the 1974 *Deviant Logic*, with some additional essays published between 1973 and 1980, particularly on fuzzy logic, cf *[[The Philosophical Review]]*, 107:3, 468–471 http://www.columbia.edu/~av72/papers/PhilReview(Review)_1998.pdf)
*"Vulgar Rortyism," *The New Criterion 16*, 1997.
**Manifesto of a Passionate Moderate: Unfashionable Essays*. The University of Chicago Press, 1997.
**Defending Science – Within Reason: Between Scientism and Cynicism*. Prometheus Books, 2003. ISBN 1-59102-117-0.
*"Trial and Error: The Supreme Court's Philosophy of Science". *American Journal of Public Health*, 2005.
**Pragmatism, Old and New* (Robert Lane, associate editor). Prometheus Books, 2006.
**Putting Philosophy to Work: Inquiry and Its Place in Culture*. Prometheus Books, 2008.
**Evidence Matters: Science, Proof and Truth in the Law*. Cambridge University Press, 2014.
Mantiqueira mäed

**Mantiqueira mäed** on mäestik Lõuna-Ameerikas. Kulgeb edela-kirde suunas. Kagunõlvad on järsud, loodenõlvad laskuvad laugelt Brasiilia mägismaale. Kõrgus kuni 2798 meetrit (Pedra da Mina).
Ljubim

**Ljubim** (vene *Любим*) on väikelinn Venemaal Jaroslavli oblastis. 

Asula sai alguse 16. sajandil, linn alates 1777.

Ljubim on seotud Wilhelm Fürstenbergi ja Hermann II Weseli saatusega.
Unstrut

**Unstrut** on jõgi Saksamaal, Weiße Elsteri vasakpoolne lisajõgi. 

Jõgi saab alguse Tüüringi liidumaal Dingelstädti linna lähedalt, voolab Tüüringi nõos valdavalt itta ja suubub Weiße Elsteri. 

Unstruti järgi on saanud nime Saksamaa põhjapoolsem veinipiirkond Saale-Unstrut.

Jõe pikkus on 192 km.

Jõe ääres asuvad Bad Langensalza, Mühlhausen, Sömmerda, Artern, Freyburg ja Naumburg.
Oblast (Venemaa)

**Oblast** (vene *область*) on haldusüksuse (föderatsiooni subjekti) tüüp Venemaal.

Venemaa koosneb 83 föderatsiooni subjektist (1. järgu haldusüksusest), millest 46 on oblastid.

Oblastitel on samasugune õiguslik staatus nagu kraidel.

**Märkus**. Järjekorranumber 7 on nimekirjas vahele jäetud seetõttu, et varem oli kaardil selle numbriga tähistatud Tšita oblast, mille ühinemisel Aga Burjaadi autonoomse ringkonnaga moodustati 1. märtsil 2008 Taga-Baikali krai.

## Vaata ka
* Venemaa haldusjaotus
Channel Islands

**Channel Islands** ('kanalisaared') on saarestik Vaikses ookeanis Põhja-Ameerika ranniku lähedal. Saared kuuluvad Ameerika Ühendriikidele.

Nelja põhjapoolse saare hulka kuuluvad Anacapa, San Migueli, Santa Cruzi ja Santa Rosa saar. Nelja lõunapoolse saare seas on San Clemente, San Nicolase, Santa Barbara ja Santa Catalina saar.

Põhjapoolsete kanalisaarte ja mandri vahel asub Santa Barbara väin.

5. märtsil 1980 moodustati Anacapa, Santa Barbara, Santa Cruzi, San Migueli ja Santa Rosa saartest Channel Islandsi rahvuspark. San Clemente saart ja San Nicolase saart kasutab Ameerika Ühendriikide merevägi.

2010. aasta seisuga elas saartel 4603 inimest. Suurim asula on Avaloni linn Santa Catalina saarel, kus elas samal aastal 3728 inimest.

Saarte kõrgeim tipp on 740 meetrit kõrge Devils Peak Santa Cruzi saarel.

## Viited
Saale-Unstrut

**Saale-Unstrut** on veinikasvatuspiirkond Saksamaal Saale ja Unstruti jõe ääres. Piirkonna keskus on Freyburgi linn Naumburgi lähedal. 

Tegu on põhjapoolse veiniregiooniga, mis tingib selliste varavalmivate viinamarjasortide eelistamise nagu Müller-Thurgau, Weißburgunder ja Silvaner. Punastest sortidest leidub Portugieserit. 

Saale-Unstruti veinid on sageli tavalised laiatarbeveinid, aga head tootjad pakuvad headel aastatel kuiva veini, mis kuulub maailma parimate hulka.
James Denton

**James Denton** (varem esinejanimega **Jamie Denton**; sündinud 20. jaanuaril 1963 Nashville'is Tennessees) on USA näitleja.

Ta on eelkõige tuntud teleseriaalidest "Kameeleon", "Threat Matrix" ja "Meeleheitel koduperenaised".

## Rolle
### Filmirollid
*1997 "That Old Feeling" (Keith Marks)
*1997 "Face/Off" (Buzz)
*1998 "Primary Colors" (Mitch)
*2006 "Beautiful Dreamer" (dr Kessler)
*2007 "Undead or Alive: A Zombedy" (Elmer)

### Telesarjarollid
*"Kaks poissi, tüdruk ja pitsabaar" (dr Howard Zaunaveld, 1 jagu, 2000)
*"Ally McBeal" (Jimmy Bender, 1 jagu, 2000)
*"Kameeleon" (Mr. Lyle, 1997–2000)
*"Presidendi meeskond" (Tom Jordan, 1 jagu, 2000)
*"Philly" (kohtunik Augustus Ripley, 2001–2002)
*"JAG" (Geoffrey Roizman, 2 jagu, 1996–2003)
*"Threat Matrix" (eriagent John Kilmer, 2003–2004)
*"Reba" (dr Morgan, 2 jagu, 2005–2006)
*"Meeleheitel koduperenaised" (Mike Delfino, 2004–2007)

## Varia
*Denton on näitleja Greg Grunbergi loodud heategevusliku ansambli Battle of the Network Stars ("16:9") kitarrist. Bändi kuuluvad veel näitlejad Hugh Laurie, Bonnie Somerville ja David Anders ning Bob Guiney. 

## Välislingid
* 
* James Dentoni koduleht
Neelie Kroes

**Neelie Kroes** (; sündinud 19. juulil 1941 Rotterdamis) on Madalmaade poliitik ja ettevõtja.

Kroes on olnud Madalmaade parlamendi liige, kuuludes siis erakonda Rahvapartei Vabaduse ja Demokraatia Eest. Hiljem on ta olnud transpordi ja veeseisu riigisekretär (aseminister) ning seejärel minister. 

Aastatel 2004–2010 oli Neelie Kroes Euroopa Komisjoni konkurentsivolinik Barroso esimeses komisjonis ja aastatel 2010–2014 oli ta Euroopa Komisjoni digitaalarengu volinik ja üks komisjoni asepresidente Barroso teises komisjonis.

Ajakirja Forbes edetabelis "100 maailma kõige mõjuvõimsamat naist" reastus ta 38. kohale, aasta varem oli ta 44.

## Tunnustus
*2015 Maarjamaa Risti II klassi teenetemärk

## Viited

## Välislingid

*Sissekanne Euroopa Komisjoni lehel (*mitmekeelne*)
Jim Arrow & The Anachrones

**Jim Arrow & The Anachrones** oli eesti indie-bänd, mis tegutses 1988. aasta detsembrist kuni 1990. aastate keskpaigani.

## Koosseis
*Imre Orro (Jim Arrow) – kitarr, vokaal
*Leho Verk – basskitarr, vokaal
*Kristjan Mäeots (Kotkas) – trummid

## Diskograafia
*"Jim Arrow & The Anachrones" (Melodija, 1988, LP) 
*"Jim Arrow& The Anachrones" ( Kuldnokk, august 1989, MC)

## Jim Arrow & The Anachrones'i ja Vennaskonna Soome turnee "Heimoveli '89"
20. veebruaril 1989 algas Turus kontserdiga “Auran Panimos” Vennaskonna ja Jim Arrow & The Anachrones’i 5-st kontserdist koosnev I Soome turnee “Heimoveli ‘89”. Kontserdi juhatas sisse soome punk-bänd SA-Int.

21. veebruaril esinesid Vennaskond ja Jim Arrow & The Anachrones Helsingis restoranis “Kultti” (Sturenkatu 4).

24. veebruaril, Eesti Vabariigi aastapäeval, toimus eelnimetatud bändide kontsert “Mu Isamaa On Minu Arm” Seinäjoel hotellis “Sorsanpesä” (“Metspardipesa”), kus esinesid ka Dave Lindholm & White Midnight ja “Kolmas Nainen”.

25. veebruaril toimus Vaasas Nuorisotalos Vennaskonna 40. kontsert, mis oli “Heimoveli ‘89” turnee kõige õnnestunum kontsert. Enne Vennaskonda esinesid kohalikud punk-bändid + iseenesestmõistetavalt Jim Arrow & The Anachrones.

26. veebruaril lõppes kontserdiga Helsingis Käpylä linnaosas punkarite hõivatud Vuoritalo’s (Nyyrikintie 6, Käpylä) Vennaskonna Soome turnee. Soome punk-bändidest esinesid “Pyhäkoulu”, SA-Int, “Kadotetut” jt. Jim Arrow & The Anachrones ei jõudnudki lavale, kuna politsei lõpetas kontserdi täpselt kell üheksa õhtul tõmmates hoonest voolu välja.

## Välislingid
* 
*Jim Arrow & The Anachrones
*Jim Arrow & The Anachrones
Suprematism

**Suprematism** on 1913. aastal Venemaal tekkinud abstraktse maalikunsti suund. See on geomeetrilise abstraktsionismi vorm, mis lähtus kubismist ja futurismist.

Suprematismile pani aluse Kazimir Malevitš, kes 1915. aastal avaldas "Suprematismi manifesti" ning 1916. aastal avaldas oma ideed essees "Kubismist ja futurismist suprematismini". Aastal 1927 ilmus tema teos "Kubismilt ja futurismilt suprematismile - esemetu maailm ehk vabastatud eimiski".

Suprematism pidi võimaldama tajuda esemetust, eimiskit ja universaalset ruumi. Selleks võttis Malevitš kubismist üle selgevärviliste vormide tasapinnalise laialilaotamise, mis ta kandis lõuendile ilma igasuguste assotsiatsioonideta tegelikkusega. Malevitši arvates oli *eimiski* ehk siis *ruumi puhas väljendus*, seotud punktiga, kus vorm, värv ja ruum ühinevad.

1918. aastal maalis Kazimir Malevitš valge ruudu valgele lõuendile, mis tema tõlgenduses tähendas *ei miski ei miskis*.

## Kunstnikud
*Kazimir Malevitš
*Lazar Lissitski
*Ivan Vassiljevitš Kljun
*Leonhard Lapin
Varna

**Varna** on linn Bulgaarias, Varna piirkonna keskus. Asub Musta mere Varna lahe ääres ja on tuntud kuurort.

Varna on tähtis sadamalinn, seal on Bulgaaria merelaevastiku tugipunkt.

Linnas asub delfinaarium ja Varna lennujaam.

Varna linnas on kohalik turg.

Aastatel 1949–1956 oli linna nimi *Stalin*.

1444. aastal toimus linna lähedal Varna lahing, milles Ungari ja Poola sõjavägi sai lüüa Osmanite riigi armeelt.

Varnas korraldatakse iga kahe aasta tagant Varna rahvusvahelist balletikonkurssi.


Bulgaria-Varna-02.JPG
Bulgaria-Varna-01.JPG
Bulgaria-Varna-03.JPG
Bulgaria-Varna-04.JPG


## Viited

## Vaata ka
* Kuldsed Liivad

## Välislingid

* Linna koduleht
David Firth

**David Firth** (sündinud 23. jaanuaril 1983 Inglismaal Doncasteris) on Flash-animaator ja paljude lühivideote autor. Tema töödes kujutatakse tihtipeale midagi sürreaalset seoses vaimuhaiguste ja luupainajatega.

Tema kõige tuntumate tööde hulka loetakse enamasti "Salad Fingersit" ja "Devvot". Tema tööd on suurema populaarsuse kogunud internetis, kuid tema töid on kajastatud ka mõne telekanali programmis.

David loeb enda loodud karakterite hääli ise sisse ning tema varieeruva tooniga kõnelemise ja häälitsuste tegemise oskust hinnatakse kõrgelt.

## Looming
### Video ja animatsioon
*"Alan" – David Firthi ülikooliaegne projekt. See räägib superkangelasest, kellel on võime näha kuritegusid 30 sekundit ette.
*"Salad Fingers" – kaheksaosaline Flash-animatsioon.
*""Devvo"" – mõnitavate pooldokumentaalsete lühivideote seeria, mis räägib ühest subkultuurist ja sinna juurde käivast stereotüübist.
* "Burnt Face Man" – parodeeriv seitsmeosaline Flash-animatsioon, mis räägib superkangelasest, kellel on põlenud nägu.
*"Twinkle Tits"
*"Spoilsbury Toast Boy" – Flash-animatsiooni seeria, mis on kronoloogiliselt tagurpidi pööratud ja räägib noorest poisist, kelle on orjastanud veidrad putukad.
*"Sock Episodes" – seeria sürreaalseid animatsioone, mis on loodud autori enda unenägude põhjal.
**Esimene osa: "Sock Episode 1"
**Teine osa: "Ptikobj"
**Kolmas osa: "10 Different Types Of Soup"
**Neljas osa: "Socklops"
*"Pulch: The Good Times" – lugu headust kiirgavast taimest.
*"Men From Up The Stairs" – raskesti mõistetav lugu mehest, kes elab ülakorrusel ega taha lahkuda. 
*"The Child That Smelt Funny" – satiir meediatsensuuri üle.
*"Video Dating Tape" – jutustus üksikust naisest, kes otsib endale kaaslast.
*"A Black And White Cartoon About Roof Tiling" ja "A Black And White Cartoon About Berries" – animatsioonid, mis räägivad üksildasest psüühiliselt häiritud mehest.
*"Milkman" – Aphex Twini laulu "*Milkman*" taustale tehtud veider animatsioon, mis näitab ühte karakterit mõrvamas ja nekrofiiliat harrastamas.
*"Christmas" – lühike jõululugu, mis räägib mehest, kes mõrvab enda perekonna jõulude ajal.
*"Jim's Story" – viieosaline animatsioon poisist, kel nimeks Jim.
*"Fat Pie" – kolmeosaline järg animatsioonile "Jim's Story". Neljandat osa ei soovinud David Firth enam lõpetada ja jättis poolikuks.
*"Panathinaikos Bear"
*"Feedback Wesley"
*"Whore-os"

### Muusika
Firth on teinud ka muusikat mitme artistinime all ja mitmes žanris. Tema sooloprojektide kõige levinum ühisnimi on aga "Locust Toybox". Ta ise on liigitanud oma muusikat sellistesse žanritesse nagu IDM, *[[trip-hop]]* ja *[[ambient]]*.

## Välislingid
*David Firthi koduleht
*Burnt Face Mani koduleht
*Locust Toyboxi koduleht
*David Frith DeviantArtis
*David Firth NewGroundsis
*David Firth YouTubes
*David Firth Myspaces  
*Locust Toybox Myspaces
*Locust Toybox Last.Fm-is
Tel Aviv

**Tel Aviv-Yafo** ehk **Tel Aviv** (heebrea **תל־אביב** 'kevade küngas', araabia تَلْ أَبِيبْ-يَافَا) on suuruselt teine linn Iisraelis, Tel Avivi ringkonna keskus ja tähtis tööstuskeskus. Iisraeli riik kuulutas Jeruusalemma seadusega 1980. aastal riigi pealinnaks küll Jeruusalemma, kuid ÜRO Julgeolekunõukogu resolutsioon nr. 478 (20. augustist 1980) kuulutas selle seaduse kehtetuks ning ÜRO ja enamik maailma riike tunnustab siiani Iisraeli pealinnana Tel Avivi.

Linn asub Vahemere ääres.

Tel Avivis paiknevad paljude riikide saatkonnad, sealhulgas Eesti Vabariigi Suursaatkond Iisraelis.

## Ajalugu
Linn on asutatud 1909. aastal. 4.novembril 1949 liideti Yafo Tel Avivi linnaga ning viimase ametlikuks nimeks sai Tel Aviv-Yafo.

Yafot on esimest korda maininud Thutmosis III 1470 eKr. Asustus Yafos on teada juba keskmisest pronksiajast. Korduvalt on Yafot mainitud Piiblis sadamana.

## Nime päritolu
Väljend "tel aviv" tähendab heebrea keeles nii 'kevade küngas' kui ka 'taassünni küngas'.

Kui Nahum Sokolov tõlkis Theodor Herzli raamatu "Altneuland" ("Vana uus maa") heebrea keelde, pani ta tõlke pealkirjaks "Tel Aviv". Sokolov võttis selle Hesekieli raamatust 3:15, kus Hesekiel räägib oma nägemustest pärast kohtumist Issandaga taevas: "Ja ma tulin Tel-Abibi vangide juurde, kes elasid Kebari jõe ääres; ja seal, kus nad elasid, istusin ma vaikides nende keskel seitse päeva." 

Seda nime peeti sobivaks kehastama iidse juutide kodumaa taassünni ideed. Täpsemalt väljendudes tähendab "tel" mitte mäge, vaid arheoloogilist leiupaika, kus üksteise peal asuvad eri vanusega kultuurkihid.

## Kliima
Tel Avivis on vahemereline kliima kuumade ja kuivade suvede ning märgade talvedega. Aastas on rohkem kui 300 päikeselist päeva.

Temperatuuri absoluutne maksimum Tel Avivis on +43 °C, absoluutne miinimum -1,9 °C. Pärast 1950. aastat ei ole linnas korralikku lumesadu olnud. Ka selgetel talvehommikutel ei lange õhusoojus naljalt alla +6 °C.

Läheduse tõttu merele on Tel Avivis aasta keskmine sademehulk üsna suur, 531 mm. Juunist septembrini on kuu keskmine sademete hulk 0 mm, seevastu detsembris ja jaanuaris 126 mm. Suvel ei saja vihma sellest hoolimata, et õhuniiskus võib üsna suur olla.

## Rahvastik
Tel Avivis on 404 400 elanikku (2010; koos linnastuga 3 325 700).

## Majandus
2008. aastal oli Tel Avivi SKP 122 miljardit dollarit.

## Haridus
Tel Avivis asuvad kõrgkoolid
* Tel Avivi Ülikool
* Tel Aviv-Yafo Kolledž
* Tel Aviv-Yafo Tehnoloogia Kolledž
* Levinsky Õpetajate seminar.

## Sport
Jalgpalliklubid Bne Yehuda, HaPo'el Tel Aviv ja Maccabi Tel Aviv mängivad Iisraeli kõrgliigas.

## Sõpruslinnad
Tel Avivil on alates 2011. aastast 29 sõpruslinna:

Lisaks on Tel Avivil partnerlussuhe Los Angelesega (USA).

## Viited
Koszalin

**Koszalin** (saksa keeles *Köslin*) on maakonnaõigustega linn Poolas Lääne-Pomorze vojevoodkonnas.

## Sõpruslinnad
*   Neubrandenburg, Saksamaa
*   Neumünster, Saksamaa
*   Berlin Tempelhof-Schöneberg, Saksamaa
*   Gladsaxe, Taani
*   Seinäjoki, Soome
*   Bourges, Prantsusmaa
*   Kristianstad, Rootsi
*   Lida, Valgevene
*   Fuzhou, Hiina
*   Schwedt, Saksamaa
*   Albano Laziale, Itaalia
Bretten

**Bretten** on linn Saksamaal Baden-Württembergi liidumaal Karlsruhe kreisis.

Linnast on pärit Philipp Melanchthon.

## Viited

## Välislingid

*http://www.bretten.de
Altona

**Altona** on Hamburgi linnarajoon. Asub linna lääneosas Elbe paremal kaldal.

Altona linn liideti Hamburgiga 1938. aastal.

Altona jaguneb 13 linnajaoks:

* Altona-Altstadt
* Altona-Nord
* Bahrenfeld
* Groß Flottbek
* Othmarschen
* Ottensen
* Blankenese
* Iserbrook
* Lurup
* Nienstedten
* Osdorf
* Rissen
* Sülldorf

## Viited

## Välislingid
Cīruļi

**Cīruļi** on küla (*vidējciems*) Lätis Jēkabpilsi piirkonnas, Rite valla halduskeskus. Aastatel 2009–2021 jäi asula Viesīte piirkonda.

Aastal 2008 oli külas 201 elanikku, aastal 2022 oli elanikke 243.

## Viited
Ávila

**Ávila** on linn Hispaanias Castilla-Leóni autonoomses piirkonnas, Ávila provintsi halduskeskus.

Linnas on 2500 meetri pikkune keskaegne linnamüür (ehitus algas 1090. aastal). Müür ja Ávila vanalinn kuuluvad UNESCO maailmapärandi nimistusse (aastast 1985). Ringmüüris on 9 väravat ja 88 sakmelise pealmikuga poolümartorni kõrgusega 12–15 meetrit, müüriga piiratud ala pindala on 31 ha. Kaitserajatiste ansamblisse kuuluvad veel 12.-14. sajandil ehitatud katedraal ning hulk kloostreid ja kirikuid.

## Vaata ka
* Teresa Ávilast

## Viited

## Välislingid

*Koduleht
Herrnhut

**Herrnhut** on linn Saksamaal Saksimaa Görlitzi kreisis, Löbau ja Zittau vahel.

Linna asutas aastal 1722 Nikolaus Ludwig von Zinzendorf, selle asukateks said hussiidi põgenikud.

Linnaga liideti 2010. aastal Strahwalde vald, 2011. aastal Großhennersdorfi vald ja 2013. aastal Berthelsdorfi vald.

## Vaata ka

* Hernhuutlus

## Viited

## Välislingid
* Linna koduleht (*saksa keeles*)
Abetxuko

**Abetxuko** on Vitoria-Gasteizi linnaosa Baski autonoomses piirkonnas Hispaanias.

2012. aastal elas seal 3327 inimest.
Drag

**Drag** (Lule saami keeles *Ájluokta*) on küla Norras Nordlandi maakonnas Hamarøy vallas Tysfjordeni läänerannikul.

Läheduses leidub palju kvartsi ja põldpagu. Varem on neid ka kaevandatud.

Dragis on Tysfjordi valla tehnilise ameti harukontor.

Asulas on isoleerklaasivabrik (aknavabrik).

Maantee *[[riksvei 827]]* viib 4 km läände teeni E6. Parvlaev käib üle Tysfjordeni Kjøpsviki vahet.

Aastal 1994 avati rahvuslik saami (Lule saami) kultuurikeskus Árran, kus on muuseum, raamatukogu, lasteaed ja saami käsitöö osakond.

Seal on ka Saami Kultuurinõukogu ja Saami Haridusnõukogu.

## Allikas
* Store Norske Leksikon
Sligo

**Sligo** (iiri keeles *Sligeach*) on linn Iirimaal, Sligo krahvkonna keskus.

Sligo piirkond oli inspiratsiooniallikaks iiri luuletajale ja Nobeli kirjandusauhinna laureaadile W. B. Yeatsile. Linnas asub tema kuju.

Linnas tegutseb jalgpalliklubi Sligo Rovers, mis mängib riigi kõrgliigas.

## Galerii

Sligo yeats.jpg|W. B. Yeatsi kuju
Sligo-tower.jpg|Kohalik roomakatoliku kirik
SligoCourthouse.jpg|Kohtumaja
Sligo Borough Council.jpg|Linnavalitsuse hoone
Sligo Post Office 1996 08 27.jpg|Postkontor
Sligo abbey.JPG|Kloostrivaremed
Itsligo-canteen.jpg|Sligo tehnoloogiainstituut


## Välislingid

* https://www.sligococo.ie/
Mariann Fischer Boel

**Mariann Fischer Boel** (sündinud 15. aprillil 1943 Åsumis Taanis) on Taani ja Euroopa Liidu poliitik. Ta kuulub Taani liberaalsesse parteisse Venstre.

Alates 2002. aastast oli Boel Anders Fogh Rasmusseni valitsuses põllumajandus- ja toiduminister. Oma ametiajal pani ta ette, et igasugused põllumajandustoetused tuleks riigis täielikult kaotada.

Aastatel 2004–2010 oli ta Euroopa Komisjoni põllumajanduse ja maaelu arengu volinik Barroso esimeses komisjonis. 

Koos abikaasaga peab ta Taanis kolme farmi. See oli mõne vaatleja arvates tõstatanud Boeli neutraalsuse küsimuse, kuna Euroopa Komisjoni liikmena on tal õigus määrata põllukultuuride hinda, ning seega oma isiklikke sissetulekuid märgatavalt suurendada. Boel ise on öelnud, et farme peab tema abikaasa, ning isiklikult ta nendega seotud ei ole – seepärast suudab ta jääda ka neutraalseks.

## Välislingid
* Mariann Fischer Boeli tutvustus Euroopa Komisjoni kodulehel
Słupsk

**Słupsk** (sks. *Stolp*) on maakonnaõigustega linn Poolas Pomorze vojevoodkonnas, Słupski maakonna halduskeskus.

Linn asub Słupia jõe kaldal.

## Viited
1952. aasta olümpiamängud

1952. aastal peeti kahed olümpiamängud: 
*suveolümpiamängud Helsingis 
*taliolümpiamängud Oslos
Böckenförde dilemma

**Böckenförde dilemma** on endise Saksamaa põhiseaduskohtuniku Ernst-Wolfgang Böckenförde kirjeldatud probleem, mille kohaselt sekulaarsetel riikidel on raskusi sotsiaalse kapitali loomisel.

Sellesse konteksti asetub ka arutelu väärtuste ja eetika üle kaasaegses konfessioonideüleses ühiskonnas.
Kõrbestumine

**Kõrbestumine** ehk **desertifikatsioon** ehk **aridifikatsioon** on protsess, mille käigus viljakad alad muutuvad kõrbeks. Toimub muldade hävinemine.

Kõrbestumise algust märgib kuivusest põhjustatud toodangu langus 10%. Kui toodang langeb 10-25% on tegemist mõõduka kõrbestumisega, 25-50% languse korral on tegemist tugeva kõrbestumisega ja üle 50% toodangu languse korral on tegemist eriti tugeva kõrbestumisega.

Kuivad ja poolkuivad alad hõlmavad 1/3 maakerast. Tõeliste kõrbete all on umbes 8 miljonit km², seal on taimkate külma, vee puudumise või suurte loomakarjade kadumise tõttu väga hõre või puudub üldse.
Looduslikud kõrbed on levinud seal, kus vee aurumine ületab sademetehulga.

Aastasadade jooksul väljakujunenud eluviiside muutus ja maailma rahvastiku kasv nõuab järjest intensiivsemat maakasutust. Selle tagajärjeks on protsessid, mis viivad taimkatte hävimisele, mullastruktuuri muutusele ja ala muutumine viljatuks kõrbeks.

Näiteks on aastatel 1958-1985 Sahara kõrbe piir laienenud 100 km ida suunas. Praegu laieneb kõrb ümbritsevatele aladele keskmiselt mõni kilomeeter aastas.

Teadlased on vaielnud kõrbestumise põhjuste üle, peale kliimategurite ollakse ühel meelel selles, et umbes kuuendik maailma kõrbetest on tekkinud inimtegevuse - metsade raie ja karjade vähendamise - tagajärjel. 
Kõige valulikum on probleem nendes kohtades, kus maa majandamisviis ei ole kooskõlas looduslike protsessidega. 

Kõrbestuvates maades ei ole tavaliselt probleemiks sademete hulk, vaid nende kiire aurumine kuivaperioodidel, kuna puudub taimestik ja loomastik, mis vett kinni hoiaks. Tihti peetakse kõrbestumise põhjuseks liigkarjatamist, ning lahendusena on vähendatud nii karjatatavate loomade kui ka looduslike rohusööjate hulka kunstlikult. Tegelikult on lahendus kõrbestumisele vastupidine - on leitud, et kõige efektiivsemalt taastab kõrbestunud ala taastada matkides loodust, ehk liikuvate loomakarjade hulka hoopis suurendades. Suured karjad tallavad kuivanud rohu lamedaks, takistades sellega vee ja süsiniku aurumist mullast, ning väetavad maad uriini ja väljaheidetega. Tulemusena on maa niiskem ja viljakam ning atmosfääri vabaneb vähem süsiniku ja metaani. Looduslike karjade matkimine on kõrbestumisega võideldes ainuke edukas meetod.
 
Samuti on viinud kõrbestumiseni troopiliste vihmametsade raied Aasia ja Lõuna-Ameerika mäestikes ja ka klimaatiliste vööndite üleminekualadel ning muidugi sobimatud maaharimisviisid. 
Ühekülgne väetamine ja maa liigsügavalt harimine vaesestavad mulda ja soodustavad tuuleerosiooni.

## Viited
Koguva (laev)

**Koguva** oli Saaremaa Laevakompanii parvlaev. Laev sai nime Koguva küla järgi.

Laev ehitati 1979. aastal Riias.

Koguva oli 55,47 meetrit pikk ja 12,86 meetrit lai. Laeva alaosa oli sinine, ülaosa siniste ja valgete horisontaaltriipudega. Mõlemal küljel valgel taustal oli sinine kiri "KOGUVA". Sõitis Eesti lipu all.

Suutis sõita kiirusega kuni 10,6 sõlme. Mahutas kuni 41 sõiduautot ja kuni 204 reisijat.

Koguva kodusadam oli Roomassaare sadam.

Koguva sõitis Suures väinas liinil Kuivastu–Virtsu. Viimastel aastatel sõitis ainult siis, kui oli vaja teha lisareise (näiteks Regula või Viire ei suutnud kõiki sõidukeid üle väina viia). Sõitis 1990. aastate alguses ka liinil Hanko–Virtsu või Hanko–Kuivastu.

Parvlaev Koguva tegi viimase reisi Kuivastu–Virtsu liinil 16. märtsil 2009 ning seda hakati 20. märtsil Balti Laevaremonditehases lammutama.

## Vaata ka
*Ahelaid (laev)
*Harilaid (laev)
*Kõrgelaid (laev)
*Tehumardi (laev)
*Vohilaid (laev)

## Viited

## Välislingid
*Tehnilised näitajad, pilt
Lamía

**Lamía** (Vana-Kreeka kontekstis **Lamia**; kreeka keeles *Λαμία*) on linn Kreekas, Kesk-Kreeka piirkonna ning Fthiótida piirkonnaüksuse ja Lamía valla halduskeskus.

## Viited
Anhalt

**Anhalt** on Kesk-Saksamaal asuv ajalooline piirkond, mis paikneb Harzi mägede ja Elbe jõe vahel. Praegu moodustab osa Saksi-Anhalti liidumaast.

## Geograafia
Läänes on maa lainjas ja loodeservas, kus see moodustab osa Harzi ahelikust, mägine. Rambergi tipu kõrgus on 579&nbsp;m. Harzist laskub maa sujuvalt kuni Saaleni ning selle jõe ja Elbe vaheline maa on eriti viljakas. Elbest idas on maa peamiselt sile ja liivane tasandik ulatuslike männimetsadega, mis vahelduvad rabamaa ja karjamaadega. Elbe on peamine jõgi, mis lõikub endise hertsogkonna idaossa idast läände ja kohtub Rosslau juures Muldega. Laevatatav Saale suundub territooriumi keskosast põhja ja sellesse suubuvad paremalt Fuhne ning vasakult Wipper ja Bode.

Kliima on üldiselt pehme, vähem edelaosa kõrgemates piirkondades.

## Ajalugu
Anhalti ala kuulus 9. sajandil Saksimaa hertsogiriiki. Esimeseks Anhalti krahviks peetakse Otto Rikast, kelle järeltulijate seas tõusis esile Heinrich I, kellest sai 1218. aastal Anhaldi vürst ja Anhalti vürstisuguvõsa tegelik rajaja. Pärast Heinrichi surma 1252 jagati vürstkond tema poegade vahel mitmeks haruks (Aschersleben, Bernburg, Zerbst), mis järgnevatel sajanditel korduvalt jagunesid, hääbusid ja taasühinesid.

16. sajandil oli tähtis valitseja Wolfgang Pihiisa, kes kehtestas Anhaltis reformatsiooni ja aitas kaasa luterluse kujunemisele piirkonna valdavaks usuks. Dünastilised jagunemised jätkusid ka hiljem, kuid 17.–18. sajandil sõlmiti perekondlikke kokkuleppeid, mis pidid takistama edasist killustumist ja säilitama poliitilist ühtsust. Preisimaa tõus muutis Anhalti poliitilist olukorda ning sundis väikeriiki oma positsiooni kindlustama.1805. aastal ülendas Napoleon Anhalt-Bernburgi, Anhalt-Dessau ja Anhalt-Kötheni hertsogkondadeks. 1863. aastal ühendati need taas Anhalti hertsogiriigiks, mis koosnes mitmest eraldatud maa-alast ja eksklaavist Preisimaa territooriumide vahel. Hertsogiriik ühendati Saksa keisririigiga.

Pärast esimese maailmasõja lõppu ja Saksa monarhiate kokkuvarisemist 1918–1919 kaotati ka Anhalti hertsogkond ning sellest sai Anhalti vabariik Weimari vabariigi koosseisus. Pärast teist maailmasõda liideti ala Saksi-Anhaltiga, mis 1952. aastal likvideeriti, kuid taastati Saksamaa taasühinemisel 1990. aastal ning on tänapäeval Saksamaa liidumaa Saksi-Anhalti osa.
Heavy-mehed

**''Heavy''-mehed** (inglise *metalheads*), mõnikord ka **metallistid**, on *[[heavy metal]]*i muusika austajad või viljelejad.
Kümnekroonine meenemünt (2004)

2004. aastal välja lastud **kümnekroonine meenemünt** on puhtast hõbedast meenemünt ning sellega tähistati 120 aasta möödumist Eesti lipu õnnistamisest Otepääl.

__TOC__

Tegemist on kollektsionääridele mõeldud meenemündiga, mille maksimumtiraaž on 10 000 tk ning mis lasti käibele 31. mail 2004.

Münti müüdi (2007. aasta alguseks oli tiraaž läbi müüdud) Eesti Panga muuseumis, ühe mündi hind oli 275 krooni. Iga münt on plastkapslis, mis omakorda on spetsiaalses karbis ning iga mündiga käib kaasas sertifikaat, millel on mündi number.

Mündi on verminud Soome Rahapaja (Mint of Finland) ''proof''-kvaliteediga.

## Kujundus
Tiit Jürna kujundatud hõbedane münt kaalub 28,28 grammi, läbimõõt on 3,861 sentimeetrit ning selle serv on rihveldatud.

### Avers
Mündi esiküljel on Eesti suur riigivapp, mille kohal on sõnad "EESTI VABARIIK" ja all vermimise aasta "2004".

### Revers
Mündi tagaküljel on sinise, musta ja valge emailiga Eesti lipu kujutis mille ümber legend "EESTI LIPP" ja nimiväärtus "10 krooni".

### Sertifikaat
Iga mündiga käib kaasas sertifikaat, millel on mündi mõlema külje pilt, mündi spetsifikatsioon koos mündi järjekorranumbriga ning Eesti Panga presidendi Vahur Krafti pühendus eesti ja inglise keeles.

## Vaata ka
* Eesti Vabariigi meenemündid
* Eesti kroon
* Eesti lipp

## Viited

## Välislingid
* Eesti Panga presidendi määrus meenemündi käibelelaskmiseks
Kirurgia

**Kirurgia** ehk **haavaarstiteadus** (vanakreeka *cheir* 'käsi' + *ergon* 'töö') on arstiteaduse ala, kus haiguste, väärarengute, ealiste iseärasuste ja vigastuste ravi teostatakse peamiselt operatsioonide (invasiivsete meetodite) abil.

Kirurgia alal töötav eriarst on kirurg.

## Vaata ka
*amputatsioon
*anesteesia
*hambakirurgia
*kardiokirurgia
*kirurgiline onkoloogia
*operatsioonisaal
*plastiline kirurgia
*silmakirurgia
*üldkirurgia

## Viited

## Välislingid

*Põhjamaade Meditsiinistatistika Komitee (NOMESCO) 2001, *[http://www.haigekassa.ee/uploads/userfiles/NCSP_1_.pdf NOMESCO kirurgiliste protseduuride klassifikatsioon (NCSP)]*, versioon 1.6,   Sotsiaalministeerium, Tallinn 2012, Veebiversioon (vaadatud 20.11.2013)
Šotimaa viimane kuningas

**"Šotimaa viimane kuningas"** (originaalpealkirjaga "The Last King of Scotland") on Oscariga pärjatud 2006. aasta draamafilm, mille lavastas Kevin MacDonald.

Film põhineb Giles Fodeni 1998. aastal ilmunud samanimelisel romaanil. Filmi stsenaariumi kirjutasid Peter Morgan ja Jeremy Brock. 

## Süžee
Film "Šotimaa viimane kuningas" räägib noorest Šoti päritolu arstist dr Nicholas Garriganist (James McAvoy), kes aastal 1971 reisib Ugandasse, et seal arstina töötada. Juhuste kokkulangemisel ravib ta Uganda värskelt ametisse astunud presidenti Idi Amini (Forest Whitaker), kes pakub talle seejärel oma ihuarsti ametikohta. 

Algul on Nicholas oma uuest ametikohast ja sellega kaasnevast aust vaimustuses ning keeldub nägemast koledusi, mida Idi Amin riigis korda saadab. Kui ta enam enda ümber toimuvat välja ei kannata ja soovib lahkuda, keelab Amin selle ja võtab talt reisipassi. 

Lõpuks ei näe Nicholas enam muud väljapääsu toimuvat peatada kui diktaator mõrvata ning olles Amini usaldusväärseim nõunik, üritab ta teda mürgitada. Samal ajal maandub Ugandas palestiina terroristide kaaperdatud lennuk ning Nicholas peab ohvritele appi minema. Amin saab aga teada, et Nicholas üritas teda tappa ja oli ka varem tema naisega maganud, ning määratab talle karistuseks kohutava piinamise. Nicholasele tõttab aga appi dr Junju (David Oyelowo), kes aitab tal lennukikaaperduse ohvritega tagasi Inglismaale suunduva lennuki peale pääseda, et too saaks Ugandas toimuvatest koledustest teistele teda anda.

## Osatäitjad
*Forest Whitaker – Idi Amin 
*James McAvoy – Nicholas Garrigan 
*Kerry Washington – Kay Amin 
*Gillian Anderson – Sarah Merrit 
*Simon McBurney – Stone 
*David Oyelowo – Dr. Junju

## Auhinnad
* Oscar (2007) – parim meesnäitleja – Forest Whitaker 
* Kuldgloobus (2007) – parim meesnäitleja (draama) – Forest Whitaker 
* Briti Filmi- ja Telekunsti Akadeemia auhind (2007) – parim Suurbritannia film, parim meesnäitleja – Forest Whitaker, parim mugandatud käsikiri

## Välislingid
*
*"Šotimaa viimane kuningas" andmekogus Filmiveeb
*Ametlik koduleht
Padespann

**Padespann** (ka *padespaan*; prantsuse *pas d'Espagne* 'hispaania samm') on 3/4-taktimõõdus tants, tempo u 190 lööki minutis. Algupäralt on arvatavasti tegu Hispaania rahvatantsuga, millest 19. sajandi lõpul arenes peo- ja ballitants, mis sai eriti populaarseks Ida-Euroopas ja ka Venemaal. 

Ballitantsu praegune meloodia on pärit Venemaalt 19. sajandi lõpust, selle autor on Aleksandr Aleksandrovitš Tsarman. 

Eestis tuntud ja kindla meloodia järgi tantsitav rahvalik padespaan erineb tugevasti algsest sellenimelisest ballitantsust. Tantsijad on ringis kodarjoonel rinnuti või seljati, sirged käed ühendatud. Liikumine toimub peamiselt mööda ringjoont vahetussammudega, mille juurde algselt kuulus õõtsumine, osa figuure tantsitakse valsikeerutusega.

Üks rahvaliku padespaani variant:

Tantsijad on kodarjoonel rinnati, mees ringi keskme pool, mehe parem ja daami vasak käsi all ühendatud. Mees alustab vasaku, daam parema jalaga. Esimesel taktil tantsitakse vahetussammuga (samm - paus - juurde - samm - paus - paus) tantsusuunas edasi, teisel taktil pöörduvad partnerid seljati, ühendatud käed viiakse koos pöördega endi vahel läbi ette. 3. ja 4. taktil liigutakse sama vahetussammuga seljati tantsusuunas edasi. 5. ja 6. taktil liigutakse tantsusuuna vastassuunas, pöördudes kuuendal taktil taas lähteasendisse. 7. ja 8. taktil liigutakse endiselt tantsusuuna vastassuunas, tantsib mees vahetussammu paremale ja daam vasakule. 9. ja 10. taktil tantsib mees vahetussammu vasakule, pöördudes pisut vasakule. Daam tantsib vahetussammu paremale, pöördudes veidi paremale. Ühendatud käed viiakse endi vahelt läbi ette. 11. ja 12. taktil tantsib mees vahetussammu paremale, daam vasakule, 12. takti lõpuks jäädakse tantsuvõttesse. 13.–16. takt on valsikeerutus paremale. 

## Välislingid
*Tsarmani Pas d'Espagne
Metallitööline

**Metallitööline** on metallitööstuses töötav tööline. 

## Vaata ka
* sepp

## Välislingid
*Metallitöölise ameti kirjeldus kool.ee
Dan Hoerner

**Dan Hoerner** (sündinud 13. mail 1969) on Seattle'i emobändi Sunny Day Real Estate endine kitarrist.

Ta tegi kaasa kaDashboard Confessionali EP-l "So Impossible".

Praeguseks on Hoerner muusikast tagasi tõmbunud ning tegeleb oma farmi ja John Despiritoga kahasse loodud veebilehega The Art Conspiracy.

## Välislingid
*The Art Conspiracy koduleht
William Goldsmith

**William Goldsmith** (sündinud 4. juulil 1972) on Ameerika Ühendriikide muusik, trummar.

William Goldsmith on peamiselt tuntud oma osalusega bändis Sunny Day Real Estate. Praegu on Goldsmith tegev bändis The Fire Theft, kus on ka tema kunagise bändi (SDRE) liikmed Jeremy Enigk ja Nate Mendel. Samuti on ta mänginud bändis Foo Fightersis. 

Oma suurimaks mõjutajaks peab Goldman Keith Mooni ansamblist The Who.

William Goldsmith on mänginud kahes filmis: "Heartbreak Beat" ja "For The Cash".
Apogee

**Apogee** ehk maakaug on ümber Maa tiirleva keha (nt tehiskaaslase, Kuu) orbiidi punkt, mis asub Maa massikeskmest kõige kaugemal.
Apogee vastand on perigee.

Termini "apogee" võttis kasutusele Ptolemaios.

## Vaata ka
*Perigee
*Afeel

## Viited
Võimatu missioon III

**"Võimatu missioon III"** (originaalpealkiri **"Mission: Impossible III"** ehk **M:i:III**) on kolmas film, mis põhineb aastatel 1966–1973 toodetud teleseriaalil "Mission: Impossible". Tom Cruise kehastab taas IMFi agenti Ethan Hunti, kes peab pensionilt naasma, et päästa kurikael Daviani (Philip Seymour Hoffman) küüsi sattunud salaagent Lindsey Farris (Keri Russell).

Filmi lavastas teleseriaalide "Alias" ja "Teadmata kadunud" looja ja produtsent J.J. Abrams ning film esilinastus 2006. aasta 26. aprillil Tribecca filmifestivalil.

## Osatäitjad
*Tom Cruise – Ethan Hunt 
*Philip Seymour Hoffman – Owen Davian 
*Ving Rhames – Luther Stickell 
*Billy Crudup – Musgrave 
*Michelle Monaghan – Julia 
*Jonathan Rhys Meyers – Declan 
*Keri Russell – Lindsey Farris 
*Maggie Q – Zhen 
*Simon Pegg – Benji 
*Eddie Marsan – Brownway 
*Laurence Fishburne – Theodore Brassel 

## Välislingid
*Ametlik "Mission: Impossible III" koduleht
*
*Apple.com Movie Trailers: Trailer and Super Bowl TV Spot
*''Mission: Impossible III'' veebilehel Tom Cruise Online.com
Suhtumisluul

**Suhtumisluul** on luul, mille korral on inimene ekslikult veendunud, et teised inimesed suhtuvad temasse halvasti või põlglikult. Suhtumisluulu tuleb eristada madalast enesehinnangust.

Suhtumisluuluga inimene tõlgendab ümbritsevate inimeste neutraalseid või isegi tunnustavaid sõnu enda vastu suunatuna. Ümbritsevate inimeste žeste (näiteks tänaval möödujate juhuslikke pilke või omavahelist vestlust) tõlgendatakse halvustavalt. 

Ka tele- või internetiuudistest võidakse varjatud märkide kaudu välja lugeda suhtumist inimesse, näiteks võib uudistediktori punane lips väljendada põlgust inimese suhtes. Viimasel juhul on suhtumisluul seotud tähendusluuluga, kus suvalistele esemetele või nähtusele omistatakse eriline tähendus.

Suhtumisluul on üks paranoilise luulu avaldumise vorm.